1.  ปัจจัยความเสี่ยง

  ปัจจัยความเสี่ยงที่อาจจะเกิดขึ้นกับทางบริษัท โรงพยาบาลรามคำแหง จำกัด (มหาชน) แบ่งได้
  3

ลักษณะ ดังนี้

1.  ความเสี่ยงจากผลการดำเนินงานที่อาจจะไม่แน่นอน

2.  ความเสี่ยงจากการพึ่งพิงผู้บริหาร

  3. ความเสี่ยงจากการไม่ได้รับเงินกู้ยืมคืนจากบริษัทที่เกี่ยวข้องกัน

1.  ความเสี่ยงจากผลดำเนินงานที่อาจจะไม่แน่นอน

  ปัจจุบันธุรกิจโรงพยาบาลเอกชนมีความเสี่ยงจากนโยบาย 30 บาท รักษาทุกโรคของฝ่ายรัฐ
  ถ้านโยบาย

นี้ประสบความสำเร็จ ธุรกิจโรงพยาบาลเอกชนจะได้รับผลกระทบอย่างแน่นอน
แต่จะมากหรือน้อยขึ้นอยู่กับการปรับตัว และปรับปรุงคุณภาพในการรักษาพยาบาลของโรงพยาบาลนั้น
ๆ ในปี 2546 ทางบริษัทโรงพยาบาล

รามคำแหงยังไม่ได้รับผลกระทบจากนโยบายนี้
ทั้งนี้เนื่องจากทางโรงพยาบาลได้ปรับปรุงคุณภาพของการรักษาพยาบาลอยู่ตลอดเวลาโดยการจัดซื้อเครื่องมือทางการแพทย์ที่ทันสมัย
จัดหาแพทย์ที่มีคุณภาพมาประจำอยู่ที่

โรงพยาบาลและส่งแพทย์ไปอบรมสัมมนาทางวิชาการที่มีการจัดขึ้นทั้งในและต่างประเทศอย่างสม่ำเสมอ
เพื่อแพทย์จะได้นำเอาวิชาความรู้และนวัตกรรมใหม่ ๆ มาใช้กับผู้ป่วย นอกจากนี้ในปี 2546
ทางโรงพยาบาลได้พัฒนาศูนย์หัวใจและนำเครื่องมือแพทย์ใหม่ที่มีชื่อว่า PCA ( Patient
Controlled Analgesia ) "เครื่องระงับปวดหลังผ่าตัดด้วยตัวผู้ป่วยเอง"
เข้ามาใช้ในโรงพยาบาล

ในปี 2546 โรงพยาบาลมีผลการดำเนินงานที่ดีอย่างต่อเนื่อง
และคาดว่าผลการดำเนินงานในอนาคตจะดีขึ้นไปยิ่งขึ้น
ทั้งนี้เพราะทางโรงพยาบาลได้พยายามรักษาภาพลักษณ์และคุณภาพการบริการรักษาพยาบาลที่ดีไว้
ความเสี่ยงที่จะเกิดขึ้นจากผลการดำเนินงานจึงคาดว่าจะไม่เกิดขึ้น

2. ความเสี่ยงจากการพึ่งพิงผู้บริหาร

  ผู้บริหารของโรงพยาบาลในปัจจุบัน เป็นผู้ที่มีทัศนวิสัยที่กว้างไกล
  ได้พยายามทำให้โรงพยาบาลเป็น

โรงพยาบาลที่ทันสมัย มีคุณภาพและรักษาเสถียรภาพทางด้านการเงินไว้อย่างมั่นคง
จะเห็นได้จากการที่ผู้บริหารสามารถนำโรงพยาบาลผ่านพ้นช่วงวิกฤตการณ์มาได้และมีอัตราการเติบโตอย่างต่อเนื่อง
ผู้บริหารชุดนี้ได้ตระหนักดีว่าการให้บริการรักษาพยาบาลของโรงพยาบาลเอกชนจะช่วยแบ่งเบาภาระจากภาครัฐ
ทางโรงพยาบาลจึงได้วางนโยบายกำหนดราคาขายที่ยุติธรรมต่อผู้มาใช้บริการและมีคุณภาพของการรักษาที่ดี
ดังนั้นในอนาคตถ้ามีการเปลี่ยนแปลงผู้บริหารใหม่ก็อาจจะเป็นปัจจัยเสี่ยงต่อผลการดำเนินงานได้

3. ความเสี่ยงจากการไม่ได้รับเงินกู้ยืมคืนจากบริษัทที่เกี่ยวข้องกัน

ในอดีตบริษัทได้ให้เงินกู้ยืมแก่บริษัทร่วม 4 แห่ง ในปี 2544 ได้ปรับปรุงโครงสร้างหนี้แล้ว 2 แห่ง
ในปี 2546 ได้ปรับปรุงโครงสร้างหนี้ 1 แห่ง และยังไม่ได้ปรับปรุงโครงสร้างหนี้อีก 1 แห่ง

๔

บริษัทที่ได้ปรับปรุงโครงสร้างหนี้แล้ว 3 แห่ง
ทางโรงพยาบาลรามคำแหงได้รับคืนเงินต้นและดอกเบี้ยตามสัญญาปรับปรุงโครงสร้างหนี้อย่างสม่ำเสมอ
ดังนั้นทางโรงพยาบาลจึงคาดว่าไม่น่าจะมีความเสี่ยงจากการไม่ได้รับคืนเงินกู้ยืม รายละเอียดมีดังนี้

1.  บริษัท โรงพยาบาลขอนแก่น ราม จำกัด ณ. 31 ธันวาคม 2546 เป็นหนี้ค้างชำระเงินต้น
    167.17

ล้านบาท ได้รับผ่อนชำระเงินต้นและดอกเบี้ยตามสัญญาอย่างสม่ำเสมอ จะชำระหมดภายใน 10 ปี

2.  บริษัท โรงพยาบาลพะเยา ราม จำกัด ณ. 31 ธันวาคม 2546 เป็นหนี้ค้างชำระเงินต้น
    83.33 ล้านบาท

ได้รับผ่อนชำระเงินต้นและดอกเบี้ยตามสัญญาอย่างสม่ำเสมอ จะชำระหมดภายใน 10 ปี

3. บริษัท โรงพยาบาลเชียงใหม่ ราม จำกัด ณ.31 ธันวาคม 2546 เป็นหนี้ค้างชำระเงินต้น
112.67 ล้านบาท ได้รับผ่อนชำระเงินต้นและดอกเบี้ยตามสัญญาอย่างสม่ำเสมอ จะชำระหมดภายใน
10 ปี

บริษัทที่ยังไม่ได้ปรับปรุงโครงสร้างหนี้มีเพียง 1 แห่ง คือ บริษัท โรงพยาบาลเมืองเลย ราม จำกัด
ทางโรงพยาบาลรามคำแหงมีความเสี่ยงที่จะไม่ได้รับเงินต้นและดอกเบี้ยค้างรับคืน
แต่ทางโรงพยาบาลใช้แนวทางแก้ไขไว้โดยการแปลงหนี้เป็นทุนในอนาคตถ้าโรงพยาบาลเมืองเลย
ราม ไม่สามารถชำระหนี้ได้ ณ. 31 ธันวาคม 2546 เป็นหนี้ค้างชำระเงินต้น 114.46 ล้านบาท
ดอกเบี้ย 46.65 ล้านบาท

ถึงแม้บริษัทจะไม่ได้รับเงินกู้ยืมบางส่วนคืน ก็จะไม่มีผลกระทบต่อกระแสเงินสดของโรงพยาบาล
เนื่องจากหนี้ทั้งหมดนี้เป็นหนี้ที่ให้กู้ยืมในอดีต
และปัจจุบันผลประกอบการของโรงพยาบาลรามคำแหงสามารถที่ชำระเงินต้นและดอกเบี้ยตามสัญญาปรับโครงสร้างหนี้ของโรงพยาบาลรามคำแหงได้
และมีเงินสดเหลือเพียงพอมาจ่ายเงินปันผลให้ผู้ถือหุ้น และลงทุนในเครื่องมือแพทย์เพิ่มขึ้น

๕